Author: oborilova
Last saved by: bulla
Company: MVRR SR

Predkladacia správa

	
	Správu o stave pripravenosti Slovenskej republiky na čerpanie štrukturálnych fondov a Kohézneho fondu v programovom období 2007 - 2013 (stav k 15. 2. 2007) predkladá 
na rokovanie vlády SR  minister výstavby a regionálneho rozvoja SR na základe uznesenia vlády SR č. 832, bodu B.3., z 8. októbra 2006. Správa obsahovo nadväzuje na správu o stave pripravenosti SR na čerpanie štrukturálnych fondov a Kohézneho fondu k 15. 11. 2006
a pokrýva časové obdobie od 16. 11. 2006 do 15. 2. 2007.

Správy o stave pripravenosti Slovenskej republiky na čerpanie štrukturálnych fondov a Kohézneho fondu v programovom období 2007 - 2013 budú v zmysle uznesenia vlády SR  č. 832/2006 predkladané na rokovanie vlády SR v štvrťročných intervaloch až do 31. 8. 2007.

Cieľom predloženého materiálu je poskytnúť prehľad o stave pripravenosti Slovenskej republiky v oblasti riadenia, implementácie,  finančného riadenia, finančnej kontroly a auditu štrukturálnych fondov a Kohézneho fondu v programovom období 2007 - 2013 
k 15. 2. 2007. Materiál zachytáva stav prípravy strategických a riadiacich dokumentov súvisiacich s čerpaním fondov EÚ v programovom období 2007 - 2013, stav prípravy IT monitorovacieho systému štrukturálnych fondov a Kohézneho fondu, oblasť inovatívnych finančných nástrojov, zabezpečenie výkonu funkcie certifikačného orgánu, zabezpečenie výkonu externého systémového auditu pripravenosti subjektov zapojených do systému implementácie fondov EÚ na programové obdobie 2007 - 2013, zabezpečenie výkonu funkcie orgánu auditu v súvislosti s kontrolným systémom pre programové obdobie 
2007 až 2013, stav prípravy Informačného systému účtovania fondov. 
 
Hlavné časti materiálu sú:

	I.   Riadenie a implementácia programov čerpania štrukturálnych fondov a Kohézneho
                 fondu v programovom období 2007 - 2013
	II.  Prehľad stretnutí a ich záverov od 16. 11. 2006 do 15. 2. 2007
	III. Finančné riadenie, finančná kontrola a audit štrukturálnych fondov a Kohézneho
                 fondu v programovom období 2007 - 2013.

Na základe záverov zasadnutia Riadiaceho výboru systémového auditu pripravenosti subjektov zapojených do systému implementácie fondov Európskej únie na programové obdobie 2007 – 2013 sa navrhuje úprava termínov  splnenia úloh z uznesenia vlády  SR         č. 1005 zo 6. decembra 2006.

Predkladaný materiál nemá finančný, ekonomický, environmentálny vplyv, vplyv na zamestnanosť ani podnikateľské prostredie, a preto sa doložka vplyvov nevypracúva.

Materiál bol predmetom skráteného pripomienkového konania. Materiál sa predkladá bez rozporov.